
ПРАВИЛА 
ЗА УЧАСТИЕ НА ПЕРСОНАЛА В КВАЛИФИКАЦИОННА ДЕЙНОСТ
И МЕХАНИЗЪМ ЗА ФИНАНСОВА ПОДКРЕПА


I. ОБЩИ ПОЛОЖЕНИЯ
Чл. 1. Този документ определя правилата за участие на персонала в квалификационната дейност и включва механизъм за финансова подкрепа на участниците.
Чл. 2. Правилата определят начина, реда и финансирането на професионалната квалификация на персонала.
Чл. 3. Педагогическите специалисти и непедагогическият персонал на ОУ „Св. Паисий Хилендарски” – с. Езерче има право да повишава образованието и професионалната си квалификация и да получава информация за възможностите за повишаване на образованието и професионалната си квалификация.
Чл. 4. Условията за обучение (организационни, финансови и др.) за повишаване на квалификацията се договарят между директора на училището и обучаващата институция.

II. УЧАСТНИЦИ В КВАЛИФИКАЦИОННАТА ДЕЙНОСТ
Чл. 5. Участниците в квалификационната дейност са:
· Педагогическите специалисти;
· Непедагогическият персонал.

III. ПРИНЦИПИ И КРИТЕРИИ ЗА ПОДБОР ЗА ОБУЧЕНИЕ И  ПОВИШАВАНЕ КВАЛИФИКАЦИЯТА НА ПЕРСОНАЛА
Чл. 6. Квалификационната дейност трябва да отговаря на следните изисквания:
· да е адекватна;
· да е актуална;
· да е обвързана с професионалното и кариерно развитие на квалифициращият се;
· да осигурява равен достъп до квалификация на персонала в зависимост от заеманата длъжност;
· да е индивидуализирана – предполагаща учебни форми и курсове, съобразени с личните възможности и интереси на служителите.
· да е ефективна – резултатите от обучението да допринасят за повишаване на качеството на дейността на служителите.

IV. ЕТАПИ ЗА РЕАЛИЗИРАНЕ НА КВАЛИФИКАЦИОННАТА ДЕЙНОСТ
Чл. 7. Етапите през които преминава реализацията на квалификационната дейност са: 
· анализ на кадровия потенциал;
· проучване на потребностите от обучение и квалификация;
· определяне на приоритетите за обучение и квалификация;
· планиране на обучението или квалификацията;
· финансово осигуряване на обучението или квалификацията;
· организиране и провеждане на обучението или квалификацията;
· анализ и оценка на ефективността на обучението или квалификацията.

V. ПРАВИЛА ЗА УЧАСТИЕ НА ПЕДАГОГИЧЕСКИТЕ СПЕЦИАЛИСТИ В КВАЛИФИКАЦИОННАТА ДЕЙНОСТ
Чл. 8. Педагогическият съвет избира Комисия по квалификационната дейност (ККД), която е в състав: 
1. Председател – Нина Лалева – ст. учител начален етап
2. Членове – председателите на методичните обединения. 
Чл. 9. Квалификационната дейност на педагогическия персонал на училищно равнище се осъществява по План за квалификационната дейност на училището, който се изготвя в началото на всяка учебна година от ККД, съгласува се с Директора и се приема на заседание на ПС.
Чл. 10. Повишаването на квалификацията на педагогическия персонал има за цел:
· да осигури съответствие между социалната практика, образователната система и равнището на професионалната компетентност на педагогическите кадри;
· да дава възможност за задоволяване на професионалните интереси на педагогическите кадри и за тяхното професионално развитие.
Чл. 11. Квалификационната дейност на регионално и национално равнище се реализира със съдействието на РУО Разград, специализирани обслужващи звена, от висши училища и научни организации. Повишаването на квалификацията на педагогическите специалисти се извършва и от обучителни организации, чиито програми за обучение са одобрени.
Чл. 12. Във форми за повишаване на квалификацията могат да участват педагогически кадри, които работят в училището.
Чл. 13. Педагогическите кадри се включват в организирани форми за повишаване на квалификацията:
· по собствено желание;
· по препоръка на ККД;
· по препоръка на училищното ръководство;
· по препоръка на експерти от РУО Разград и МОН.
Чл. 14. Условията за участие във форми за повишаване на квалификацията (трудовоправни, финансови и др.) се договарят между педагогическите специалисти и директора на училището по реда на чл. 234 от Кодекса на труда и в съответствие със Закона за предучилищно и училищно образование.
Чл. 15. 3а участие в процедурите за придобиване на професионално-квалификационни степени директорът на училището осигурява ползването на поисканата от учителя част от редовния платен годишен отпуск за съответната година.
Чл. 16. Приоритетно във формите за повишаване на квалификацията се включват педагогически кадри, които:
1. преподават по учебни предмети или направления, за които са въведени нови държавни образователни изисквания;
2. заемат педагогическа длъжност, която е нова за системата на предучилищното и училищно образование;
3. преминават на нова педагогическа длъжност;
4. заемат учителска длъжност след прекъсване на учителския си стаж по специалността за повече от три учебни години;
5. предходната учебна година не са посещавали такава квалификация.
Чл. 17. При обявяване на повече от един квалификационен курс с приоритет се ползва този, който е заложен в плана за квалификационната дейност и чието съдържание и тематика са ориентирани към новостите в образователната система.
Чл. 18. Приоритетно се осигурява на председателя на УКБДП на всеки 4 години участие в курс по БДП.
Чл. 19. Приоритетно се осигурява на всеки 2 години на представител на Комитета по условия на труд, курс на тази тематика.

VI. ПРАВИЛА ЗА УЧАСТИЕ НА НЕПЕДАГОГИЧЕСКИЯ ПЕРСОНАЛ В КВАЛИФИКАЦИОННАТА ДЕЙНОСТ
Чл. 20. Непедагогическият персонал има право да повишава образованието и професионалната си квалификация и да получава информация за възможностите за повишаване на професионалната си квалификация.
Чл. 21. Квалификационната дейност се реализира със съдействието на РУО Разград, университети, колежи, квалификационни институции, центрове за продължаващо обучение, неправителствени организации, участие в проекти и програми за квалификационни дейности.
Чл. 22. Непедагогическите кадри се включват във форми за повишаване на образованието и квалификацията си:
1. по собствено желание;
2. по препоръка на училищното ръководство;
3. по препоръка на експерти от съответната област.
Чл. 23. Условията за участие във форми за повишаване на квалификацията (трудовоправни, финансови и др.) се договарят между непедагогическите кадри и директора на училището по реда на чл. 234 от Кодекса на труда.
Чл. 24. Приоритетно се осигурява на всеки 2 години на представител на Комитета по условия на труд, курс на тази тематика.

VII.  МОТИВАЦИЯ И СТИМУЛИРАНЕ НА ПЕРСОНАЛА ЗА УЧАСТИЕ В КВАЛИФИКАЦИОННИ ДЕЙНОСТИ
Чл. 25. Педагогическите кадри, придобили професионално-квалификационни степени, имат право да ръководят дейности за повишаване на квалификацията на училищно равнище.
Чл. 26. На педагогическите кадри, придобили професионално-квалификационни степени, се признава по-високо професионално равнище при оценяването и заплащането на труда по ред, определен от МОН.
Чл. 27. Стимулиране на професионално изявените служители през годината чрез подходящи отличия.
Чл. 28. Възможност за кариерното развитие.
Чл. 29. Допълнително заплащане на придобилите ПКС.

VIII. МЕХАНИЗЪМ ЗА ФИНАНСОВА ПОДКРЕПА
Чл. 30. Вътрешноучилищната квалификационна дейност се финансира от бюджета на училището. За учебната 2016/2017 учебна година са определени: на 1% за календарна 2016 г. и  1% за календарна 2017 г. от утвърдените средства по §1 „Фонд работна заплата” от бюджета на училището, съгласно чл. 33 от Отрасловото споразумение в системата на образованието.
 При осъществяване на вътрешноквалификационната дейност:
· чрез покана на външни лектори средствата се залагат в § 02 – 00 за изплащане на възнаграждения по извън трудови правоотношения. Възнагражденията се изплащат на база сключени граждански договори с външни лектори.
· закупуването на методическа литература, мултимедийни продукти, абониране за периодични научно – методически издания по съответните дисциплини се извършва по § 10 – 14 „Учебни и научно – изследователски разходи” срещу представяне на фактура.
Всички плащания се извършват след резолюция на директора на училището за възможността на финансиране.
Чл. 31. Осъществяването на обучителни курсове с вътрешноквалификационен характер да става по предложение на ККД и съгласувано с директора на училището.
Чл. 32. Финансирането на извънучилищната квалификационна дейност се осигурява в рамките на бюджета на училището в параграф «Външни услуги» като разходи за квалификация и преквалификация на персонала, от собствени приходи, дарения, средства от проекти и  програми за квалификационна дейност, средства от училищното настоятелство и др. Разходите се заплащат срещу представена фактура.
При ограничения (финансови, брой места и други) ръководството на училището заедно с председателя на комисията по квалификационна дейност преценяват, кои от изявилите желание учители да бъдат включени в съответното обучение, като се взема предвид:
· методическа потребност от допълнителна квалификация;
· показани резултати на преподавателите в образователно-възпитателния процес (индивидуалните карти за оценка на учителя);
· индивидуалните професионални потребности на преподавателя;
· препоръки на експерти от РУО;
· брой участия в квалификации през последните години. 
Чл. 33. Финансирането на извънучилищната квалификационна дейност се осигурява в рамките на бюджета на училището, дарения по волята на дарителя средства от проекти и програми за квалификационна дейност и др.
Чл. 34. Когато сумата за определена квалификационна дейност на даден служител надвишава финансовият лимит за квалификация в училището, финансирането става с лично участие на служителя.
Чл. 35. При изчерпване на предвидените средства от училищния бюджет за квалификационна дейност и предложеният курс е пряко свързан с актуално учебно съдържание, финансирането на курса може да стане от съответния учител.
Чл. 36. При наличие на изявено желание от определен учител за участие в квалификационен курс на собствени разноски, след съгласуване с директора на училището, дори и в учебно време, да му се предоставя тази възможност. 
Чл. 37. Разходите по процедурите за придобиване на всяка професионално-квалификационна степен се заплащат от учителите.


IX. ОЦЕНКА НА ЕФЕКТИВНОСТТА НА ОБУЧЕНИЕТО
Чл. 38. Оценка на ефективността на обучението:
· на реакциите на участниците за съдържанието и ползата на обучението.
· на наученото (промяната в знания, умения, нагласи). Участниците в обучението с доклад уведомяват ръководството на училището за съдържанието на квалификационната форма; подробно споделят усвоеното съдържание. При посетени обучения от общ педагогически характер усвоеното съдържание  се презентира пред педагогическата колегия.
· на промените в професионална дейност в резултат на участие в обучението.
· Влияние на резултатите от обучението върху цялостната дейност на училището. 

    Х. ЗАКЛЮЧИТЕЛНА ЧАСТ
Чл. 38. Предложените правила се утвърждават от директора на училището, подлежат на актуализация по всяко време и могат да бъдат променени по писмено предложение на всеки член на колектива.
Чл. 39. Предложените правила са приети на заседание на Педагогическия съвет с протокол № ................/.......................2016 г.

